  Майя Бывальцева Удмуртилэн тӧроез Александр Бречалов элькун кивалтэтлэн тӧроезлы нырысетӥ воштӥсе юнматон сярысь пуктэтэз кинюртӥз. Со сярысь ужкагаз улосвыл тӧролэн нимлыко сайтаз шараямын. Берло куинь толэзьёсы Александр Свинин кивалтэтлэн тӧроезлэн нырысетӥ воштӥсез «ужзэ быдэсъясь» ватсэтэн вал, 21-тӥ толсурысен со ватсэттэк ужоскетъёссэ быдэсъялоз. ВАТСАН Александр Александрович Свинин вордӥськиз Сыктывкарын 1988-тӥ арын 4-тӥ толшоре.  Йылпумъяз Санкт-Петербургысь экономикая кун университетэз ««управление трудовыми и социальными процессами» ӧнеръя, Экономикая вылӥ школалэн Санкт-Петербургысь филиалысьтыз магистратураез «государственное управление» ӧнеръя, «Сколково» бизнес-школаысь курсэз. Ужан сюрессэ Ленинградысь оптико-механической огазеяськонын персоналэн кивалтон ёзэтын кутскиз.   2007–2009 аръёсы — Kelly Services компаниын ассистент, консультант;  2010–2011 аръёсы — АНКОР компаниын консультант;  2012-тӥ арын Smart Start компаниез кылдытӥз, со егит ӧнерчиослы мерлыко вотэсъёс пыр ужан инты шедьтыны юрттэ;  2012-тӥ арын «Опора России» огазеяськонлэн правленияз быръемын;  2015-тӥ арысен Росси Федерациысь Мер палаталэн секретарезлэн юрттӥсез:  2015–2016 аръёсы — Росси Федерациысь Мер палаталэн «Перспектива» ӵектосэзлэн кивалтӥсез. Росси Федерациысь Мер палаталэн «Сообщество» улосвыл форумъёссэ радъясь но эксперт;  2016–2017 аръёсы — покчи каръёсын но гурт интывылъёсын калыкъёслэн кичӧлтонъёссылы юрттонъя «Перспектива» фондлэн кивалтӥсез;   2017-тӥ арын оштолэзьысен куарусёнозь — Удмуртилэн тӧроезлэсь ужзэ быдэсъясьлэн советникез;  2017-тӥ арын куарусёнысен толсурозь — Удмуртиысь кивалтэтлэн тӧроезлэн нырысетӥ воштӥсезлэсь ужзэ быдэсъясь. Тегъёс: Политика Ижкар Удмуртия кивалтэт АлександрБречалов АлександрСвинин  